**Վիկտոր Էմանուիլ II-ի պատկերասրահ** (իտալ.՝ Galleria Vittorio Emanuele II, Իտալերեն: [ɡalleˈriːa vitˈtɔːrjo emanuˈɛːle seˈkondo]), աշխարհի ամենահին առևտրի կենտրոններից մեկը։ Գտնվում է Միլանի կենտրոնում, քառահարկ, կրկնակի կամարաշար ունեցող կառույցում։ «Պատկերասրահն» անվանվել է ի պատիվ Իտալիայի թագավորության առաջին թագավոր Վիկտոր Էմանուիլ II-ի։ Շենքը 1861 թվականին նախագծել և 1865-1877 թվականներին կառուցել է Ջուզեպպե Մենգոնին։

Ճարտարապետություն
-----------------

Շինությունը բաղկացած է երկու ապակեծածկ կամարաշարրերից, որոնք հատվում են Դուոմո և Լա Սկալա հրապարակները միացնող ութանկյուն անցումում։ Փողոցը ծածկված է ապակե կամարներով և թուջե տանիքով, ինչը կամարաշարերի հայտնի նախագծման ձև է եղել 19-րդ դարում։ Այդպիսի կառույցներից են Լոնդոնի Burlington Arcade-ը, որը եղել է խոշոր ջնարակապատ առևտրի կամարաշարերի նախատիպը, Բրյուսելի Սենտ Հյուբերտ թագավորական պատկերասրահը (հոլ.՝ Koninklijke Sint-Hubertusgalerijen, բացվել է 1847 թվականին), Սանկտ Պետերբուրգի Պասաժը (բացվել է 1848 թվականին), Նեապոլի Ումբերտո I պատկերասրահը (բացվել է 1890 թվականին) և Բուդապեշտի պատկերասրահը։

Կենտրոնական ութանկյուն հատվածը վերևի մասում ունի ապակե գմբեթ։ Հատակի ութանկյան կենտրոնում պատկերված են Իտալական թագավորության երեք մայրաքաղաքների խճանկարե զինանշանները (Թուրին, Ֆլորենցիա և Հռոմ)՝ նաև Միլանի զինանշանը։

Պատկերասրահը իրար է միասցնում Միլանի երկու ամենահայտնի տեսարժան վայրերը՝ Միլանի տաճարը և Լա Սկալա թատրոնը՝ ինքնին լինելով Միլանի տեսարժան վայրերից մեկը։

Խանութներ, ռեստորաններ, հյուրանոցներ
------------------------------------

Սուրբ Ծնունդ, 2009
Պատկերասրահի կամարաշարերը, 1880
Պատկերասրահը հաճախ անվանում են «Միլանի նկարչական սենյակ» (il salotto di Milano) բազմաթիվ խանութների համար, ինչպես նաև այն միլանցիների համար հանդիպման և ճաշելու վայր է։

2013 թվականից կամարաշարերի ներսում իրականացվում է բարձրակարգ նորաձևության, ոսկերչական իրերի, գրքերի, նկարների մանրածախ առևտրային վաճառք, ինչպես նաև գործում են ռեստորաններ, սրճարաններ, բարեր։ Այստեղ են գտնվում Միլանի հին խանութներն ու ռեստորանները՝ Biffi Caffè (1867 թվականին հիմնադրել է Պաոլո Բիֆին, միապետի խմորեղենի ավագ խոհարարը), Savini ռեստորանը, Camparino սրճարանը։

Գրականություն
-------------

* Geist, Johann F. (1982), Arcades: The History of a Building Type, MIT Press, ISBN 0-262-07082-0
* Insight Guides (2004), Northern Italy, APA Publications, ISBN 981-234-903-0

Պատկերասրահ
-----------

* Պատկերասրահի առաջին քարըՊատկերասրահի առաջին քարը
* Պատկերասրահի ճակատային հատվածՊատկերասրահի ճակատային հատված
* Հաղթական կամար Դումո հրապարակի մուտքիցՀաղթական կամար Դումո հրապարակի մուտքից
* Խանութներ, սրճարաններԽանութներ, սրճարաններ
* Պատկերասրահը երեկոյանՊատկերասրահը երեկոյան
* Ապակե գմբեթըԱպակե գմբեթը
* Հաղթական կամարՀաղթական կամար
* Սուրբ ծննդյան զարդարանքներՍուրբ ծննդյան զարդարանքներ
* Պատկերասրահի կամարաշարերըՊատկերասրահի կամարաշարերը
* Պատկերասրահը TownHouse հյուրանոցիցՊատկերասրահը TownHouse հյուրանոցից

Ծանոթագրություններ
------------------

1. 1 2  archINFORM (գերմ.) — 1994.
2. 1 2 3  SIRBeC (իտալ.)
3. ↑  "Insight Guides website, London, England, U.K.: Apa Publications UK, 2012, archived from the original on October 18, 2012, retrieved October 18, 2012, To the north is the entrance to the Galleria Vittorio Emanuele, Italy's oldest and most elegant shopping mall. Its four-storey arcade has many boutiques, bookshops, bars and restaurants". Արխիվացված է the original 2012 թ․ հոկտեմբերի 18-ին. Retrieved 2012 թ․ հոկտեմբերի 18. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  Insight Guides (2004) p.220.
5. ↑  "Il Biffi', Biffi in Galleria". Արխիվացված է the original 2010 թ․ հունվարի 5-ին. Retrieved 2016 թ․ օգոստոսի 24. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  ‘I Bar Storici Di Milano’, cookaround.com

Արտաքին հղումներ
----------------

* History and Restoration of Galleria Vittorio Emanuele II Archived 2020-02-23 at the Wayback Machine.
* Great Buildings Online information

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | GND: 4232518-3 · LCCN: n2011026577 · VIAF: 124131718 · WorldCat VIAF: 124131718 |

 |